Stofan heillaði mest Eigendurnir heilluðust strax af aðalrýminu , stofunni sjálfri og þar sem afar gestkvæmt er hjá þeim og fannst þeim mikilvægt að eignast sumarhús með stórri stofu og var það útgangspunkturinn hjá þeim þegar þau hófu leitina að sumarhúsinu . Kamínan í stofunni þótti þeim einnig mikið aðdráttarafl . Klæðningarnar að innan voru ýmist standandi panell eða lágréttur og ákváðu þau að taka hann af og setja upp nýjan til þess að rýmin myndu verða sterkari heild . Einnig settu þau upp vegg til þess að skilja að ganginn aðbaðherberginu svo það blasir ekki lengur við í stofunni . Með tilkomu veggsins myndaðist rými sem var tilvalið sem lítið sjónvarpsrými og eru þau þar með sjónvarp og svefnsófa . Gömlu bygginguna þurftu þau að laga töluvert en lokað hafði verið fyrir glugga í öðru svefnherberginu sem þau ákváðu að opna fyrir aftur . Veggirnir voru einnig málaðir en höfðu verið ómeðhöndlaðir áður og það sama á við mig um alla glugga . Gamlir munir gefa persónulegt yfirbragð Systurnar hafa hjálpast að við að innrétta húsið og segjast hafa átt margar gæðastundir þar saman . Hlutirnir koma úr ólíkum áttum og segist húsmóðirin hafa safnað þeim yfir heilt ár en sumt hafi líka komið frá búi foreldra þeirra sem gefur bústaðnum persónulegra yfirbragð . Bækurnar í skápnum í stofunni eru gamlar bækur frá foreldrunum . „ Það var svo gaman fyrir okkur hinar systurnar þegar við vissum að hlutirnir myndu rata hingað því hér fáum við allar njóta þeirra , “ bætir hin systirin við . Hrærivélin í eldhúsinu , kökukeflið , bastkarfan og potturinn á eldavélinni eru hlutir sem minna systurnar mikið á móður þeirra enda var hún alltaf í eldhúsinu að þeirra sögn . Sykurkarið í eldhúsinu minnir þær líka á æskuna en þá tíðkaðist gjarnan á heimilum að hafa sykurkör á eldhúsborðinu . Aðspurðar að því hvar þær sóttu innblástur áður en þær hófust handa svara þær að sumarhús Rutar Káradóttur hafi veitt þeim innblástur og gefið margar góðar hugmyndir . Eldhúsið tóku þær í gegn og settu upp nýjar innréttingar . Hillurnar eru borðplötur sem sagaðar voru til í réttar stærðir . „ Mig langaði að hafa opnar hillur og kaupa fallegt leirtau og leyfa því að sjást í stað þess að hafa lokaða skápa , “ segir eigandinn og þurfti að setja stoðir á bak við veggklæðninguna til þess að halda hillunum uppi . Þær nutu sín vel systurnar tvær einar í bústaðnum og að innrétta hann saman . Einnig tóku þær í gegn gestahús sem var á lóðinni þar sem svefnpláss er fyrir fjóra . „ Okkur finnst æðislegt að koma hérna tvær einar og mála og stilla upp . Gluggarnir eru því fögur listaverk sem eru síbreytileg eftir veðri og árstíðum . Systurnar sögðu einnig að það væri afar heillandi og njóta þær þess mjög að sitja og horfa út um gluggana . Aðspurðar hvað sé næsta mál á dagskrá hjá þeim svara þær að það sé að taka húsið í gegn að utan og ætla þær að taka til hendinni þar nú í sumar . Við kveðjum þessar skemmtilegu systur og þökkum fyrir skemmtilega stund með þeim .